पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। हरियाणा व पंजाब में प्लास्टिक की छोटी बोतलों में देसी व अंग्रेजी शराब की बिक्री के विरोध में पंजाब एवं हरियाणा हाईकोर्ट में जनहित याचिका दायर की गई है। याचिका पर हरियाणा व पंजाब सरकार ने जवाब के लिए समय दिए जाने की मांग की जिस पर हाईकोर्ट ने दो माह का समय दिया है।
रोहतक की एक स्वयं सेवी संस्था अर्थ प्रोटेक्टर की तरफ से दाखिल याचिका में कहा गया कि प्लास्टिक के बोतल में पानी को बेचना तो सही है लेकिन शराब जैसे पेय पदार्थ को बेचना लोगों की सेहत से खिलवाड़ करना है। याचिका में कहा गया कि खाद्य पदार्थों में प्लास्टिक के दुष्प्रभाव को देखते हुए गुटखा व तंबाकू पदार्थों के प्लास्टिक पाउच मेंं बेचे जाने पर रोक लगाई गई है। प्लास्टिक के पर्यावरण पर भी दुष्प्रभाव हैं। ऐसे में प्लास्टिक की बोतलों में शराब की बिक्री पर पूरी तरह से रोक लगाने के निर्देश दिए जाएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn